kardosdrur/scandi-wiki huggingface dataset:
Søtorp

Søtorp er en Grundejerforening i Rødovre

Søtorp er det første egentlige villakvarter i Rødovre, hvis udgangspunkt var byggeforeingen Fremtiden, som en gruppe af Københavns typografer dannede i 1902.

Søtorp befinder sig umiddelbart bag Damhussøen, og var en del af den gamle Anexgårds jord. Grundejerforeningen består i dag af 48 huse, hvoraf 44 er såkaldte Søtorphuse

Kilder 
Grundejerforeningens hjemmeside

Gader i København
Rødovre
Dramaserie

En dramaserie er en tv-serie hvis indhold er baseret på manuskripter, og almindeligvis er af fiktiv karakter. Dette ekskluderer blandt andet sport, nyheder og realitshows. Normalt bruges termen heller ikke om sit-com og soap operas.

Særligt gode afsnit af dramaserier belønnes ved blandt andet Emmy Awards og Golden Globe, hvor både folk foran og bag kameraet modtager priser. Normalt er det skuespillere, manuskriptforfatter, instruktørere, komponister og serierne som helhed der kan uddeles priser til.

Dramaserier grundlægges efter amerikansk model med et pilotafsnit – en episode der fungerer som prototype, og som skal overtale potentielle købere (tv-netværker som fx CBS og ABC) til at bestille flere afsnit. Skaberne står typisk for konceptudviklingen og for at samle medvirkende. Hvis en serie købes og påbegynder udsendelse, vil typisk en af manuskriptforfatterne fungere som show runner – en person der varetager kreative processer og holder kontakten til netværket. I løbet af en sæson vil der som regel blive arbejdet simultant på flere afsnit: Forfatterne vil arbejdet på et, produktionsplanlægningen behandle færdige manuskripter, filmholdet og skuespillerne vil optage og i post production færdiggøres redigering.

Se også 
 Twin Peaks
 X-Files
 Beverly Hills 90210
 Forsvar (tv-serie)

Tv-serier
 

it:Telefilm
Søtorphuse

Et Søtorphus er et hvidkalket typehus med rødt tegltag, som blev bygget på samtlige grunde i grundejerforeningen Søtorp i Rødovre. Det første Søtorphus stod færdigt i 1904, og det sidste blev bygget i 1906.

Husene var for den tids normer veludstyrede og efter engelsk forbillede med to skorstene til kakkelovne i hver ende af huset.

Søtorphuset er er tegnet af arkitekt Valdemar Westergaard

Gader i København
Rødovre
Forbundsregering (Østrig)

Østrigs forbundsregering er efter forbundspræsidenten et af Østrigs øverste organer af statsforvaltningen. Dens medlemmer består af forbundskansleren, vicekansleren og de øvrige forbundsministre. Det østrigske navn for regeringen er Bundesregierung, hvilket ikke må forveksles med Landesregierung, der er betegnelse for de 9 forbundslandes regeringer.

Den østrigske forbundskansler er leder af forbundskanslerministeriet og formand for forbundsregeringen. Som regeringens primus inter pares (førstemand bland ligemænd) kan han fremsætte forslag om udnævnelse og afsked af de øvrige ministre, men forbundskansleren kan ikke selv effektuere det, da det formelt er forbundspræsidenten, der foretager udnævnelse eller afsked efter indstilling fra forbundskansleren.

Sammen med forbundskansleren er forbundsministrene også en del af den øverste statsforvaltnings organer, og de er ansvarlige for deres respektive resortområder. Til at understøtte de ministeriale forretninger kan forbundsministrene have statssekretærer, der fungerer som hjælpeorgan for ministeren og er underlagt ministerens beføjelser.

Aktuel forbundsregering 
Østrigs nuværende regering står under ledelse af forbundskansler Werner Faymann (SPÖ) og blev udnævnt den 16. december 2013 af forbundspræsident Heinz Fischer.

Regeringer siden 1945 

* Ifølge officielle oplysninger fra kanslerministeriet blev ÖVP-FPÖ-koalition den 17. April 2005 til en ÖVP-BZÖ-Koalition.

Østrigs politik
Indelukket

Indelukket er et anlæg med motorbådshavn, friluftsteater og campingplads mm. i skoven ved Remstrup Å (del af Gudenåen) i Silkeborg, som blev købt af Silkeborg Kommune i 1899. Det havde tidligere været en indhegnet skov, men i 1901 kunne man fejre Grundlovsdag på en nyoprettet festplads i skoven, og siden har det været et meget søgt anlæg af både turister og lokale. 

Motorbådshavnen blev udgravet i 1919, og via et beskæftigelsesprojekt i 1939, og er hjemsted for Silkeborg Motorbådsklub, som også har et klubhus der.

Campingpladsen lå oprindelig midt i området, men blev i 1945 flyttet til den nuværende beliggenhed, hvor den er udvidet flere gange.

Friluftsteateret blev bygget 1 1946, oprindeligt med 6.000 siddepladser, men efter en ombygning i 1984 blev det reduceret til omkring 2.000 pladser.

I 1950 blev minigolfbanen, der hævder at være Danmarks ældste, bygget, dengang under navnet babygolf. 

Der ligger også en velassorteret kiosk. 

I det nordvestlige hjørne af området ligger Silkeborg Kunstmuseum med bysbarnet Asger Jorns samlinger af både egne og andre værker, som han skænkede byen.

Indelukket er hjemsted for de årligt tilbagevendende musikbegivenheder Hede Rytmer og Scandinavian Country Clubs Country Festival.

Kilde
 Infotavle i Indelukket
Bygninger, konstruktioner og anlæg i Silkeborg
Gudenå
Silkeborgs geografi
Kultur i Silkeborg
Bent Andreasen

Bent Andreasen (født 14. marts 1940) er en dansk forfatter. Han er født i Ørum Sønderlyng og arbejdede i toldvæsenet fra 1956-2002. Han har som tolder undervist og arbejdet på Island, i England, Belgien, Norge, Sverige, Polen, Litauen og Kroatien. Det sidste under borgerkrigen på Balkan.

Han har skrevet romanerne: Titoland (1995), Plutoniummanden (2005) og Locards Princip (2008)

Romanforfattere fra Danmark
Dansksprogede forfattere fra Danmark
Testimonium Flavianum

Testimonium Flavianum er betegnelsen på et tekststykke, et "vidne" (lat. testimonium) om Jesus fra Nazaret som tilskrives den jødiske historiker Flavius Iosephus. Der tænkes på afsnit af hans Antiquitates Judaicae ("Jødernes Gamle Historie") offentliggjort 93, der omtaler Jesus og viser at Josephus havde kendskab til den tidlige kristendom. Nogle historikere tror dog at stykket delvist består af senere tillæg

Teksten i oversættelse
Omtrent på denne tid trådte Jesus frem, en vismand, om det nu går at kalde ham en mand. For han var en som gjorde forunderlige gerninger, en lærer for mennesker som gerne tager imod sandheden, og han drog mange til sig, både jøder og folk af græsk afstamning. Han var Messias. Og da Pilatus – på grund af en anklage fra vore ledende mænd – dømte ham til korset, ophørte de som først havde elsket ham ikke med at gøre det. Thi han viste sig levende igen for dem på den tredje dag, netop som de guddommelige profeter havde forudsagt sammen med titusind andre forunderlige ting om ham. Og indtil nu er de kristnes stamme, opkaldt efter ham, ikke uddød. 

Teksten findes i et håndskrift fra 1000-tallet, men kirkefædre som har læst Josefus' tekst flere århundreder tidligere er enige i at han ikke var kristen. Derfor anser man at de med fed markerede sætninger er senere interpolationer som afskrivere har tilføjet.

Noter

Eksterne henvisninger 

 Testimonium Flavianum på Early Christian Writings

Oldkirken
Kirkehistorie
Springfield (Massachusetts)

Springfield er en amerikansk by og administrativt centrum i det amerikanske county Hampden County, i staten Massachusetts. Byen har et indbyggertal på .

Referencer

Ekstern henvisning 

 Springfields hjemmeside 

Byer i Massachusetts
Brun

Brun er en mellemting mellem gult og sort, det vil sige en orange-, rød- eller rosa-agtig farve af lav farveintensitet. De brune farvenuancer kaldes gerne jordfarver og omfatter varme, gule og røde farvetoner.

Brun er en blandingsfarve og findes ikke i det naturlige farvespekter. Man kan lave brun maling ved for eksempel at blande rødt og grønt eller gult, rødt og orange med sort. Hvis man tilsætter hvidt til brunt, kaldes pastelfarven som da opstår, gerne beige.

Brun kan derfor betragtes som en substans ved at det er spektrummet i massen og indfaldsvinkelen som gør at vores hjerner viser den brune farve.

Farver
Hil dig, Maria

Hil dig, Maria (, også "Englens hilsen") er en katolsk bøn rettet til Jomfru Maria. 

Bønnen lyder:
Hil dig Maria, fuld af nåde! 
Herren er med dig! 
Velsignet er du iblandt kvinder 
og velsignet er dit livs frugt, Jesus. 
  
Hellige Maria, Guds Moder! 
Bed for os syndere, 
nu og i vor dødstime.
Amen.

På latin:
Ave Maria, gratia plena,
Dominus tecum,
benedicta tu in mulieribus,
et benedictus fructus ventris tui Iesus.

Sancta Maria, mater Dei,
Ora pro nobis, peccatoribus, nunc, et in hora mortis nostrae
Amen

Bønnen er hentet fra to passager i Lukasevangeliet: Englen Gabriels hilsen til Jomfru Maria i »Herren er med dig, du benådede!«, Luk 1:28, og Jomfru Marias besøg hos Elisabeth (»Velsignet er du blandt kvinder, og velsignet dit livs frugt!«, Luk 1:42).

Bønnen bruges både for sig selv og i kombination med andre bønner og er den mest fremtrædende del af rosenkransbønnen. Den er også central i angelusbønnen.

Nyere anvendelser 
"Hil dig, Maria" er også brugt i en af Tupac Shakurs sange "Hail Mary".

Kristne bønner
Erik Hansen-Hansen

Erik Hansen-Hansen er en dansk fotograf, der bl.a. er tæt associeret med firmaet The Ocular One.

Han er uddannet i Film, Video & Photographic Arts på Londons University of Westminster, og har arbejdet som fotograf for bl.a. Aveny-T, Betty Nansen Teatret, Dr. Dantes Aveny, Enterprise, Young & Rubicam, Det Kongelige Teater, Ogilvy & Mather, Saatchi & Saatchi, Sloggi Underwear, Triumph Underwear, Wibroe, Duckert & Partners, m.fl.

Desuden har han fotograferet filmplakaterne til bl.a. Thomas Vinterbergs Festen og Lars von Triers Direktøren for det hele.

Erik Hansen-Hansen vakte i 2008 opmærksomhed med sin phd-afhandling Begær, forførelse og kvindelig skønhed: Den globale luksusmode i netværksøkonomien, der gør op med den traditionelle tolkning af mode som et fænomen, der er opfundet af kapitalisterne for at lokke penge ud af os, og foreslår den alternative mulighed, at der en medført forskel på mænd og kvinder, og af kvinder benytter mode som led i et instinkt-drevet forsøg på at få sex med "den rigtigte".

Eksterne henvisninger 
 Personlig hjemmeside 
 Personlig blog 
 Weekendavisen 1. juni 2008: "For at få sex (med den rigtige)" 

Fotografer fra Danmark
Premier League 2008-09

Premier League 2008-09 var den 17. sæson siden oprettelsen af ligaen. Kampene finder sted fra den 16. august 2008 til en ukendt dato i maj 2009. Efter sejren i sæsonen 2007-08 er Manchester United forsvarende mestre. I alt 20 hold deltager, hvoraf de 17 også var med i sidste sæson. West Bromwich Albion, Stoke City og Hull City er de tre nyoprykkere.

Ligaens top 3 vil kvalificere sig direkte til UEFA Champions League, mens fjerdepladsen får adgang til kvalifikationen. Femtepladsen kvalificerer sig til UEFA Cuppen og de tre lavest placerede hold rykker ned i The Championship.

Ligatabellen

Statistik

Målscorer

Assister

Ekstern henvisning og kilder 
 Officiel hjemmeside 

2008-09
Fodboldsæson 2008-09
Verkehrsbetriebe Brandenburg an der Havel

Verkehrsbetriebe Brandenburg an der Havel GmbH (VBBr) er et selskab, der driver den offentlige trafik i Brandenburg an der Havel. Selskabet ejes af Technische Werke Brandenburg an der Havel GmbH, der igen ejes af byen. Der er fem sporvejslinier, ni buslinier og tre natbuslinier. Desuden ejer VBBr Fähre Neuendorf, der dog drives af Brandenburger Dienstleistungen GmbH.

Sporvejsdriften begyndte 1. oktober 1897 med hestesporvogne, der blev afløst af elektriske sporvogne 1. april 1911. Sporvejsnettet er metersporet og har en længde på 17,65 km. Driften varetages af 18 sporvogne.

Eksterne henvisninger 
 Verkehrsbetriebe Brandenburg an der Havel – officiel website

Trafikselskaber i Tyskland
Sporveje i Tyskland
Sven Davidson

Sven Viktor Davidson (13. juli 1928 i Borås – 28. maj 2008 i Californien, USA) var en svensk tennisspiller.

Davidson var i 1950'erne blandt verdens ti bedste amatørspillere, og som bedst var han nummer tre (1957) på ranglisten. Han blev den første svenske vinder af en Grand Slam-titel i single, da han i finalen i French Open i 1957 besejrede amerikaneren Herbert Flam med 6–3, 6–4, 6–4.

Han har også vundet en Grand Slam-turnering i herredouble. Sammen med landsmanden Ulf Schmidt vandt han Wimbledon-finalen i 1958 over Ashley Cooper/Neale Fraser fra Australien med 6–4, 6–4, 8–6. 

I løbet af tenniskarrieren vandt han 26 svenske mesterskaber og han spillede 86 Davis Cup-kampe for Sverige, hvoraf han vandt 62.

Grand Slam-titler 
  French Open:
 Herresingle – 1957 (han besejrede Herbert Flam med 6-3, 6-4, 6-4 i finalen)
  Wimbledon:
 Herredouble – 1958 (sammen med Ulf Schmidt)

Eksterne henvisninger 

    

Tennisspillere fra Sverige
Personer fra Borås
Idempotent

Begrebet idempotent bruges om en operation, som giver det samme resultat, uanset hvor mange gange den udføres. Det bruges blandt andet i matematik og Datalogi.

Referencer 
 Database System Concepts – Fifth Edition – 

Abstrakt algebra
Teoretisk datalogi
Binære operationer
Babette Döge

Babette «Babsi» Döge (1963 – 19. juli 1977) var en stofbruger og børnesexarbejder der som 14-årig i 1977 blev Tysklands yngste heroinoffer. Hun blev fundet død efter en overdosis i Brotteroder Straße i Berlin. Dødsfaldet skabte stor opmærksomhed, både på grund af hendes unge alder, men også fordi hun var steddatter af en berømt pianist.

Pigen fra Schöneberg var Christiane Vera Felscherinows veninde, og blev efter sin død også kendt gennem bogen og filmen Wir Kinder vom Bahnhof Zoo. I filmen fra 1981 blev hun spillet af Christiane Reichelt. På grund af sit tragiske liv og død blev hun i lighed med Christiane F. til et symbol på et socialt brændpunkt i det tyske samfund.

Personer fra Tyskland
Prostituerede
Brudepris

Brudepris er et pengebeløb, ejendom eller formue, der betales til en kvindes forældre for retten til at ægte deres datter. Tilfælde, hvor størstedelen af aktiverne tilfalder kvinden (bruden), kaldes medgift. Brudepris forekommer ofte i afrikanske samfund, men er udbredt også i dele af Middelhavet, Mellemøsten, Stillehavet og Sydøstasien. I samfund, hvor brudepris eller medgift forekommer, indgår udvekslingen af værdier en væsentlig del af de ægteskabelige sammenfletninger af slægtskabsgrupper eller familie, og kan være en vigtig del af ægteskabsritualet og fejringen af brylluppet. Omfang og størrelse af brudepris varierer betydeligt og kan variere fra betydelige monetære værdier til symbolsk vigtige rituelle genstande..

I sin mest almindelige form overfører en eller flere repræsentanter fra gommens familie værdiobjekter til et eller flere medlemmer af brudens nære famile. Værdigenstande, der overføres, kan være pengebeløb, husdyr, fast ejendom, forbrugsgoder, rituelle genstande eller arbejde. Praksis og regler for udveksling kan være detaljerede og omfattende. De kan også være baseret på religiøse forskrifter og kan have geografiske variationer. Aftalen om brudepris kan være skriftlig eller mundtlig. Som en del af ægteskabsritualer er brudepris en social udveksling, der kan være nødvendig for at konsolidere en ægteskabspagt og give familiær eller social tilhørighed, men kan også regulere arverettigheter, samt konsolidere og omfordele familiers og gruppers økonomiske midler gennem omfattende udvekslingsystemer.

Anvendelse af brudeprisen til at sikre en brudens bror en ægtefælle er almindelig og kan være enkle og lige udvekslinger mellem to ægteskab grupper. Brudepris ses også at indgå i cirkulære systemer med flere grupper, der kan strække sig over flere generationer.

I modsætning til medgift overføres brudepris til brudens familie og kommer ikke nødvendigvis det nygifte par til gode, da ægteparret ofte bor sammen med mandens familie, der har overtaget ansvaret for og forpligtelserne over for kvinden.

Noter 

Ægteskab
Slægtskab
Antropologi
Else Kornerup (forfatter)

Else Marie Carlsdatter Kornerup, f. Hansen (12. december 1897 i Laurbjerg – 13. oktober 1973 i Gentofte) var en dansk forfatter.

Else Kornerup skrev en artikel med titlen Grev Edouard Vargas de Bedemar og Fru Dannemand, som blev trykt i Personalhistorisk Tidsskrift, 66. årgang (11. række 6. bind 1.-2. hæfte) og udgav i 1959 bogen Edouard Vargas Bedemar, en mand og eventyrer, som dækker samme emne, der omhandler Vargas ophold i Kongeriget Danmark, et venskab til Christian 8., men tillige beskriver forholdet vedrørende Frederik 6. og Fru Dannemand og derved afdækker hemmeligholdelsen af Fru Dannemands fødsel af en "uægte" søn.

Hun blev gift i 1922 med overarkivar, dr. theol. ordenshistoriegraf Bjørn Kornerup.

Med sin mand boede Else Kornerup i æresgæsteboligen i Bakkehuset, Rahbeks Allé, Frederiksberg. Efter Bjørn Kornerups død i 1957 og indtil sin død i 1973 boede hun i en mindre lejlighed, også i Bakkehuset.

Kilder 
 Litteraturpriser.dk  Om gæsteboligen på Bakkehuset.
 Svend Erik Georg Larsen, Slægtsforskning og Guldalderens Dæknavne.

Eksterne henvisninger 
 

Biografiforfattere fra Danmark
Dansksprogede forfattere fra Danmark
Heinrich Lübke

Heinrich Lübke (14. oktober 1894 – 6. april 1972) var en tysk politiker. Han var Tysklands forbundspræsident fra 1959 til 1969. 

Han var med i partiet Deutsche Zentrumspartei i Weimarrepublikken. Senere kom han med i CDU.

Ekstern henvisning 

Tysklands forbundspræsidenter
Politikere fra CDU
Waldeck-Pyrmont

Waldeck-Pyrmont var et tysk fyrstedømme, medlem af det tyske forbund, og efter den tyske rigsgrundlæggelse i 1871 en af de tyske forbundsstater.

Residensby for fyrsterne og hovedstad var først borgen Waldeck ved Eder og fra 1655 Arolsen (i dag Bad Arolsen). Fyrstedømmet bestod af to dele som var adskilt fra hinanden, det tidligere grevskab Waldeck (i dag i Nord-Hessen), som var grundlagt i år 1180, og det væsentlig mindre grevskab Pyrmont (i dag i Syd-Niedersachsen), som i 1625 gennem arv var blevet forenet med Waldeck. Waldeck-Pyrmont blev fyrstedømme i 1712. Fyrstedømmet overlevede uroen under Napoleonskrigene, og tilsluttede sig Det tyske forbund i 1815. Fra 1868 blev fyrstedømmet forvaltet af kongeriget Preussen, men forblev nominelt selvstændig. I 1871 blev det en forbundsstat i det tyske rige. Efter fyrstens abdikation i 1918 blev Waldeck-Pyrmont en fristat (republik). 30. november 1921 blev Pyrmont efter en folkeafstemning indlemmet i den preussiske provins Hannover som del af den nye landkreds Hameln-Pyrmont. 1. april 1929 blev den genværende fristat Waldeck også indlemmet i Preussen, i provinsen Hessen-Nassau.

I 1879 blev den da tyve år gamle prinsesse Emma af Waldeck-Pyrmont (datter af fyrst Georg Viktor) gift med kong Wilhelm 3. af Holland.

Eksterne links 
 Fürstentum Waldeck
 Der Freistaat Waldeck im Überblick
 Bad Wildungen Homepage
 Geschichte und Karte des Fürstentums Waldeck 1789

Kort 

Etableret i 1180
Ophørt i 1918
Medlemsstater af Rhinforbundet
Stater i Det Nordtyske Forbund
Stater i Det Tyske Forbund
Stater i Det Tyske Kejserrige
Stater i Weimarrepublikken
Tidligere tyske stater
Forhenværende fyrstendømmer
Hessens historie
Niedersachsens historie
Kongeflag

Kongeflag er en betegnelse på det flag som føres af regerende monark. Flag for øvrige medlemmer af kongelige familier kommer i nogle tilfælde også ind under betegnelsen. Tilsvarende fører statsoverhoveder i republikker præsidentflag.

Kongeflag adskiller sig som regel fra vedkommende lands nationalflag. I nogle monarkier er kongeflaget et våbenbanner med kongens våben i flagversion, dette tilfælde er i Norge eller i Storbritannien. I andre lande, som i Sverige og Danmark, dannes kongeflaget ved at indføre landets store rigsvåben i en spuns i orlogsflaget. 

Flag
Heraldik
Eder (flod)

Eder er en flod i Nordrhein-Westfalen og Hessen i Tyskland og en af sidefloderne til Fulda fra venstre med en længde på 177 km. Den blev først nævnt af den romerske historiker Tacitus som Adrana i området Chatti.

Flodens løb 
Floden har sit udspring fra bjerget Ederkopf vest i Nordrhein-Westfalen nær kilden til floderne Lahn og Sieg. I modsætning til Lahn og Sieg, som begge er sidefloder til Rhinen, løber Eder østover og nordover og udmunder i Fulda ved Edermünde, syd for Kassel. Ved Hannoversch Münden løber Fulda sammen med Werra og danner Weser som løber ud i Nordsøen nord for Bremen. Byer langs Eder er blandt andet Battenberg, Frankenberg, Waldeck og Fritzlar.

Dæmningen ved Edersee  
I 1914 stod en 47 meter høj dæmning færdig nær den lille by Waldeck, og den dannede reservoiret Edersee, som er 27 km lang og holder op til 200 millioner m³ vand. Den benyttes til vandkraftproduktion og for at regulere vandstanden i Weser. 

Dæmningen blev ødelagt af britiske bombefly 17. maj 1943 (Operation Chastise). Bombeflyene var udstyret med den specielle Barnes Wallis-bombe, som sprang bortover vandet når den blev sluppet i en speciel vinkel fra fly. Samme nat blev dæmningen ved Möhnereservoiret også bombarderet, noget som skabte enorme ødelæggelser og tab af liv nedstrøms (størstedelen af de omkomne var ukrainske krigsfanger lige nedenfor dæmningen). Filmen The Dam busters omhandler denne begivenhed. 

Dæmningen blev opbygget igen samme år, og i dag er indsøen et område for rekreation.

Sidefloder

Fra venstre 
 Wähbach: 6,0 km
 Elberndorfer Bach: 9,0 km
 Röspe: 8,6 km
 Kappel: 7,3 km 
 Trüfte: 9,7 km 
 Odeborn: 21,2 km
 Lützelsbach: 5,6 km 
 Arfe: 5,4 km 
 Elsoff: 19,0 km
 Riedgraben: 7,6 km 
 Elbrighäuser Bach: 10,8 km 
 Nitzelbach: 10,6 km 
 Linspherbach: 18,3 km
 Hainerbach: 7,3 km 
 Goldbach: 9,5 km
 Nuhne: 36,9 km 
 Orke: 38,2 km 
 Itter: 11,6 km 
 Aselbach: 6,6 km 
 Werbe: 13,2 km 
 Reiherbach: 7,4 km 
 Netze: 12,9 km 
 Elbe: 33,7 km 
 Ems: 34,1 km 
 Pilgerbach: 8,8 km

Fra højre 
 Benfe: 11,2 km 
 Preisdorf: 6,0 km 
 Altmühlbach: 5,3 km
 Rinther Bach 6,1 km
 Grundbach: 5,1 km 
 Leisebach: 4,6 km 
 Lindenhöferbach: 4,1 km 
 Eifaer Bach: 4,5 km
 Nemphe: 14,2 km 
 Lengelbach: 11,4 km 
 Lorfe: 11,8 km 
 Banferbach: 7,2 km
 Wesebach: 25,3 km 
 Wilde: 17,1 km
 Schwalm (Eder): 97,1 km 

Floder i Hessen
Floder i Nordrhein-Westfalen
Díðrikur í Kárastovu

Díðrikur í Kárastovu også kaldt Díðrikur á Skarvanesi; 25. juli 1802 – 8. oktober 1865) var en færøsk bonde og kunstmaler.

Han var oprindelig fra Stóra Dímun, og flyttede senere med sin familie til Skarvanes på Sandoy. Han var selvlært som maler, men i 1828 foretog han en studierejse til København. Den færøske kunsthistorie begynder med Díðrikur á Skarvanesis fem tegninger af fugle, som er permanent udstillet på Færøernes Kunstmuseum i Tórshavn.

Ekstern henvisning 
 Didrikur av Skarvanesi.pdf 

Malere fra Færøerne